ชัตดาวน์มะนิลา สุดสะพรึง ภูเขาไฟตาอัล พ่นเถ้าถ่านแรงขึ้น ลาวาแดงฉาน (คลิป)
กรุงมะนิลาอ่วม ได้รับผลกระทบเต็มๆ จากภูเขาไฟตาอัลพ่นเถ้าถ่านครั้งใหม่ ทางการต้องสั่งปิดร.ร. ธุรกิจร้านค้าหยุดหมด ระงับเที่ยวบิน ขณะที่ชาวเน็ตเผยคลิปนาทีภูเขาไฟพ่นเถ้าถ่าน ลาวารุนแรงเมื่อ 13 ม.ค.63 สำนักข่าวรอยเตอร์ และบีบีซี รายงานสถานการณ์ภูเขาไฟตาอัล ห่างจากกรุงมะนิลา เมืองหลวงฟิลิปปินส์ บนเกาะลูซอน เพียงประมาณ 70 กิโลเมตร พ่นลาวา หินเหลวร้อนและเถ้าถ่าน กลุ่มควัน ออกมาจากปากปล่องภูเขาไฟอย่างน่าสะพรึงกลัว ในวันจันทร์ที่ 13 ม.ค. หลังจากภูเขาไฟตาอัลได้เริ่มพ่นเถ้าถ่านออกมาครั้งใหม่ และส่งเสียงคำรามกึกก้องเป็นวันแรกตั้งแต่วันอาทิตย์ที่ 12 ม.ค. ที่ผ่านมาคลิป : ที่นี่ประชาชนที่เห็นเหตุการณ์ได้เผยแพร่คลิปวิดีโอทางโลกออนไลน์ แสดงให้เห็นความน่ากลัวของภูเขาไฟตาอัล ที่อยู่กลางทะเลสาบตาอัล ในเขตจังหวัดบาตังกัส บนเกาะลูซอน ทางภาคใต้ของฟิลิปปินส์ พ่นกลุ่มควันเถ้าถ่านมหาศาลออกมาอย่างรุนแรง ท่ามกลางท้องฟ้าที่แปรปรวนอย่างหนัก เกิดฟ้าผ่าในบริเวณดังกล่าว ขณะที่ยังมีคลิปวิดีโออีกคลิปหนึ่งแสดงให้เห็นช่วงเวลาที่ลาวา หินร้อนสีแดงฉาน ถูกพ่นออกมาจากปล่องภูเขาไฟตาอัล ซึ่งถือเป็นภูเขาไฟลูกเล็กที่สุดในโลกที่ยังมีพลัง และในช่วง 450 ปีที่ผ่านมา มีการบันทึกว่าภูเขาไฟตาอัลเกิดการปะทุมาแล้วอย่างน้อย 34 ครั้งรอยเตอร์แจ้งว่า อิทธิพลของภูเขาไฟตาอัลที่พ่นเถ้าถ่านออกมารุนแรงมากขึ้น ทำให้ทางการฟิลิปปินส์ได้ออกคำสั่งให้ชาวบ้านประมาณ 16000 คนที่อาศัยอยู่ใกล้ภูเขาไฟตาอัล รีบอพยพออกจากบ้านเรือนโดยด่วน เพราะนักธรณีวิทยาต่างเกรงว่าภูเขาไฟจะเกิดการปะทุพ่นลาวาออกมาอย่างรุนแรงได้ตลอดเวลาขณะที่ทางการฟิลิปปินส์ต้องประกาศปิดโรงเรียนทั่วกรุงมะนิลา เช่นเดียวกับร้านค้าและธุรกิจต่างๆ ในเมืองหลวงฟิลิปปินส์ต่างหยุดทำการกันหมด เนื่องจากสภาพอากาศและท้องฟ้าในกรุงมะนิลาเต็มไปด้วยเถ้าถ่านของภูเขาไฟที่ลอยมาปกคลุม จนทำให้หน้ากากอนามัยขายดีอย่างมาก เนื่องจากประชาชนได้รับคำแจ้งเตือนจากเจ้าหน้าที่ทางการให้สวมหน้ากากอนามัยเมื่อต้องออกไปนอกอาคารบ้านเรือน นอกจากนั้นมีเที่ยวบินอย่างน้อย 240 เที่ยวที่ท่าอากาศยานนานาชาติในกรุงมะนิลาต้องประสบความล่าช้า หรือถูกยกเลิก เมื่อวันอาทิตย์ที่ผ่านมา.
กรุงมะนิลาอ่วม ได้รับผลกระทบเต็มๆ จากภูเขาไฟตาอัลพ่นเถ้าถ่านครั้งใหม่ ทางการต้องสั่งปิดร.ร. ธุรกิจร้านค้าหยุดหมด ระงับเที่ยวบิน ขณะที่ชาวเน็ตเผยคลิปนาทีภูเขาไฟพ่นเถ้าถ่าน ลาวารุนแรง
ภูเขาไฟตาอัล,ข่าวเด่น,ภูเขาไฟตาอัลปะทุ,ภูเขาไฟฟิลิปปินส์ปะทุ,มะนิลา,ฟิลิปปินส์,ข่าวด่วน